Diari Oficial de la Generalitat Valenciana


Sumari del DOGV 4508, del 27-05-2003 (2003/6088)

RESOLUCIÓ de 21 de maig de 2003, del director general d'Ordenació i Innovació Educativa i Política Lingüística, per la qual s'establix la dotació econòmica dels Premis Extraordinaris de Formació Professional Específica, convocats per Orde de 3 de març de 2003.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4508

Data del DOGV
:   27-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6088


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 21 de maig de 2003, del director general d'Ordenació i Innovació Educativa i Política Lingüística, per la qual s'establix la dotació econòmica dels Premis Extraordinaris de Formació Professional Específica, convocats per Orde de 3 de març de 2003. [2003/6088]
  
L'Orde de 3 de març del 2003 de la Conselleria de Cultura i Educació, va convocar en l'àmbit de la Comunitat Valenciana, els Premis Extraordinaris de Formació Professional Específica, corresponents al curs 2001/2002 (DOGV del 12 de març).
  
La Resolució de 29 d'abril del 2003 de la Direcció General d'Ordenació i Innovació Educativa i Política Lingüística (DOGV de 7 de maig) adjudicava els Premis Extraordinaris de Formació Professional Específica per als estudiants que van finalitzar els seus estudis en el curs 2001/2002.
  
En virtut de l'autorització que em conferix en la base octava de l'annex I a l'Orde de convocatòria, resolc:
  
Primer
  
Adjudicar les dotacions econòmiques a l'alumnat que va obtindre Premi Extraordinari de Formació Professional Específica corresponent al curs 2001/2002 a càrrec del crèdit existent en la línia pressupostària T4456000, del programa 421.30, secció 09, servici 04, del Pressupost de la Generalitat Valenciana per a l'exercici 2003.
  
Segon
  
1. La dotació econòmica assignada a cada un dels premis corresponents als estudis d'un cicle de grau mitjà serà de 375euros.
  
2. La dotació econòmica assignada a cada un dels premis corresponents als estudis d'un cicle de grau superior, serà de 500euros.
  
Tercer
  
De conformitat amb el que s'ha establit en els article 107, 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei Reguladora de la Jurisdicció Contenciosa Administrativa, este acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà al de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 21 de maig de 2003.- El director general d'Ordenació i Innovació Educativa i Política Lingüística: Josep Vicent Felip i Monlleó.